《发润州》
宋代·米芾

气就蛇须角，暌通豕负涂。解衣同俗裸，酌水合狂夫。

探社新铭同，经韶旧吊虞。据鞍休示壮，寡要悔为儒。

为吊忠游楚，因崇让过虞。要离葬终近，严子钓行须。

御晏妻知辱，歆膺客自愚。诚修日难掩，醯在蚋还趋。

和寡方声越，知稀觉道腴。命齐都将相，义拙落江湖。

南梦应随雁，西风却背鲈。弓旌今正歇，多少定同凫。

作者简介：米芾（1051-1107），北宋书法家、画家，书画理论家。祖籍太原，迁居襄阳。天资高迈、人物萧散，好洁成癖。被服效唐人，多蓄奇石。世号米颠。书画自成一家。能画枯木竹石，时出新意，又能画山水，创为水墨云山墨戏，烟云掩映，平淡天真。善诗，工书法，精鉴别。擅篆、隶、楷、行、草等书体，长于临摹古人书法，达到乱真程度。宋四家之一。曾任校书郎、书画博士、礼部员外郎。